Γεγονότα Ιουνίου 2009

## [[1 Ιουνίου|1η Ιουνίου]]
* Γαλλία: Μειώνονται οι ελπίδες για την ανεύρεση επιζώντων από την εξαφάνιση αεροσκάφους Airbus 330 της Air France με 228 συνολικά επιβαίνοντες, πάνω από τον Ατλαντικό Ωκεανό, στα μισά της διαδρομής Ρίο ντε Ζανέιρο- Παρίσι. Αργά το βράδυ εντοπίστηκε η ζώνη εξαφάνισης του αεροσκάφους. Ελεύθερος Τύπος 
* ΗΠΑ:Η αυτοκινητοβιομηχανία General Motors κηρύσσει πτώχευση, παρά τη στήριξη από την αμερικανική κυβέρνηση. Ελευθεροτυπία
* Νότια Κορέα: Διεξάγεται σύνοδος κορυφής στο νησί Τζετζού, μεταξύ των 10 ηγετών από τα κράτη-μέλη του ASEAN και του ηγέτη της Νότιας Κορέας. Η σύνοδος γίνεται με αφορμή τη συμπλήρωση 20 ετών από την έναρξη της συνεργασίας των δύο μερών. Xinhua
* Νότια Αφρική: Τριάντα έξι παράνομοι εργάτες χάνουν τη ζωή τους από πυρκαγιά σε ορυχείο χρυσού. Bloomberg
* Ελ Σαλβαδόρ: Ορκίζεται πρόεδρος και αναλαμβάνει καθήκοντα ο πρώην ηγέτης των Μαρξιστών ανταρτών, Μαουρίσιο Φούνες. BBC News
* Ιράκ: Αρχίζει για πρώτη φορά η εξαγωγή πετρελαίου από το ιρακινό Κουρδιστάν προς το εξωτερικό (θα εξάγονται 90.000 βαρέλια την ημέρα). Associated Press
* Τη διάλυσή τους ανακοινώνουν το συγκρότημα Διάφανα Κρίνα. in.gr

## [[2 Ιουνίου]]
* Βραζιλία: Σε ανακοίνωση του Υπουργού Άμυνας, αναφέρεται ότι ανακαλύφθηκαν στον Ατλαντικό, βορειοανατολικά της νήσου Φερνάντο ντε Νορόνια συντρίμμια που ανήκουν στο αεροσκάφος της Air France που κατέπεσε και συνετρίβη σκοτώνοντας 228 επιβαίνοντες. nooz.gr
* Ο ιός της γρίπης Α-Η1Ν1 έχει προσβάλει 17.410 ανθρώπους σε 62 χώρες και έχει προκαλέσει 117 θανάτους, ανακοινώνει ο Παγκόσμιος Οργανισμός Υγείας. Γίνεται γνωστό ότι παρουσιάστηκαν τα πρώτα δείγματα αυτόνομης εξάπλωσης του ιού και πέρα από την Αμερική. Καθημερινή
* Γροιλανδία: Διεξάγονται βουλευτικές εκλογές, με αβέβαιο αποτέλεσμα. Οι εκλογές γίνονται λίγες εβδομάδες πριν η χώρα αποκτήσει αυτοκυβέρνηση. The Denmark Post
** Το αυτονομιστικό κόμμα της αριστεράς, Κοινότητα των Ινουίτ εκθρονίζει έπειτα από 30 έτη το σοσιαλδημοκρατικό Σιουμούτ. Η Σημερινή
* Βόρεια Κορέα: Μεταδίδεται από τα μέσα ενημέρωσης της Νότιας Κορέας ότι ο ηγέτης της Βόρειας Κορέας, Κιμ Γιονγκ Ιλ επέλεξε τον γιο του, Κιμ Γιονγκ Ουν, για να τον διαδεχθεί στο ανώτατο αξίωμα της χώρας. Τα Νέα
* Σομαλία: Για μια ανθρωπιστική καταστροφή εξαιτίας των προσφύγων από τον πόλεμο, προειδοποιεί η μη κυβερνητική οργάνωση Oxfam. Earth Times 
* Ανακοινώνεται για τρίτη χρονιά η κατάταξη των χωρών του κόσμου με βάση τον Διεθνή δείκτη ειρήνης. Την πρώτη θέση στον κατάλογο με τις πιο ειρηνικές χώρες στον κόσμο έχει η Νέα Ζηλανδία και την τελευταία το Ιράκ ανάμεσα σε 144 χώρες. PR Newswire Πλήρης κατάλογος

## [[3 Ιουνίου]]
* Κούβα: Ο Οργανισμός Αμερικανικών Κρατών ανακαλεί την απόφαση για αναστολή της συμμετοχής της χώρας αυτής. I Kypros
* Το αμερικανικό ρομποτικό βαθυσκάφος "Νηρέας" καταδύεται στο βαθύτερο γνωστό σημείο των ωκεανών της Γης, σε βάθος 10.902 μέτρων, στην "Άβυσσο Τσάλεντζερ", στην Τάφρο των Μαριάνων, στο δυτικό Ειρηνικό. Η Σημερινή
* Ινδία: Η Μέιρα Κουμάρ γίνεται πρόεδρος της Βουλής της χώρας. (Al Jazeera)
* Μαδαγασκάρη: Σε φυλάκιση 4 ετών για κατάχρηση εξουσίας καταδικάζεται ερήμην ο έκπτωτος πρόεδρος, Μαρκ Ραβαλομανάνα. Afrol News
* ΗΠΑ: Νομιμοποιούνται οι γάμοι μεταξύ ατόμων του ίδιου φύλου στην πολιτεία του Νιου Χαμσάιρ. (''Boston Globe'')
* Στην Αμερικανίδα Μέριλιν Ρόμπινσον απονέμεται το Βραβείο Orange (Orange Prize for Fiction), για το μυθιστόρημά της *Home*. (BBC)

## [[4 Ιουνίου]]
* Ηνωμένο Βασίλειο: Με την ολοκλήρωση των ευρωεκλογών και των τοπικών εκλογών, παραιτείται ο υπουργός Εργασίας και Συντάξεων, Τζέιμς Περνέλ, ακολουθώντας τις υπουργούς Εσωτερικών, Τζάκι Σμιθ και Τοπικών Κοινοτήτων, Χέιζελ Μπλίαρς. Πιέσεις να παραιτηθεί δέχεται ο πρωθυπουργός Γκόρντον Μπράουν. Σκάι
* ΗΠΑ: Ο πρόεδρος Μπαράκ Ομπάμα απευθύνει ομιλία προς τον ισλαμικό κόσμο, στο πανεπιστήμιο του Καΐρου. Telegraph
* Χιλή: Πραγματοποιείται η εκταφή του τραγουδιστή Βίκτορ Χάρα, για να χυθεί φως στα αίτια του θανάτου του, το 1973. BBC News

## [[5 Ιουνίου]]
* Συνεχίζεται η διεξαγωγή των Ευρωεκλογών στην Τσεχία και στην Ιρλανδία. (Europarl)
* Ιταλία: Ο πρωθυπουργός Σίλβιο Μπερλουσκόνι απειλεί να μηνύσει την ισπανική εφημερίδα *[[El País]]* για τη δημοσίευση ανάρμοστων φωτογραφιών με άτομα στη βίλα του στη Σαρδηνία.(BBC)
* Κίνα: Από πυρκαγιά σε λεωφορείο στο Τσενγκντού της Σιτσουάν, σκοτώνονται τουλάχιστον 24 άνθρωποι. (Reuters μέσω News Limited) 
* Βραζιλία: Η πολεμική αεροπορία της χώρας επιβεβαιώνει ότι δεν έχουν ανασυρθεί ακόμα συντρίμμια από το αεροσκάφος της Air France, το οποίο εξαφανίστηκε στον Ατλαντικό. (Sky News)
* Γουινέα-Μπισσάου: Σκοτώνονται από το στρατό, έπειτα από αναφορές για απόπειρα πραξικοπήματος, τουλάχιστον 4 άτομα, ανάμεσα στα οποία και ο πρώην πρωθυπουργός Φαουστίνο Ιμπαλί αλλά και ο υποψήφιος για τις προεδρικές εκλογές, Μπασίρο Ντάμπο. (AFP)
* Νέα Καληδονία: Πρόεδρος της Κυβέρνησης εκλέγεται ο Φιλίπ Γκομέ. (RNZI)
* Μεξικό: Από φωτιά σε βρεφονηπιακό σταθμό στο Ερμοσίγιο, στα βόρεια της χώρας, βρίσκουν το θάνατο 35 βρέφη.ΑP

## [[6 Ιουνίου]]
* Ευρωεκλογές 2009: Συνεχίζονται οι εκλογές στην Τσεχία, ενώ στις κάλπες προσέρχονται και οι πολίτες στην Κύπρο, Ιταλία, Λετονία, Μάλτα, Σλοβακία και στα υπερπόντια εδάφη της Γαλλίας. (Europarl)
** Στην Κύπρο, σημειώνεται ρεκόρ αποχής, με 41,1%. Σύμφωνα με τα πρώτα ανεπίσημα αποτελέσματα, πρώτο κόμμα με οριακή διαφορά, που κυμαίνεται μεταξύ 0,8-1%, είναι ο ΔΗΣΥ. Ελευθεροτυπία
* Ιρλανδία:Στις πρόσφατες τοπικές εκλογές,το κυβερνών κόμμα Φίανα Φαλ υφίσταται σημαντικές απώλειες. Ήταν οι πρώτες εκλογές για τον πρωθυπουργό Μπράιαν Κόουεν. Το Φίνε Γκελ εξασφαλίζει το μεγαλύτερο ποσοστό ψήφων από το 1932. (BBC)
* Ατλαντικός Ωκεανός: Ανασύρονται τα πτώματα δύο ανδρών που επέβαιναν στο αεροσκάφος της Air France που εξαφανίστηκε στα μέσα της διαδρομής Ρίο ντε Ζανέιρο- Παρίσι. AFP
* Περού:Τουλάχιστον 31 άτομα βρίσκουν το θάνατο στη διάρκεια συγκρούσεων που ξέσπασαν την Παρασκευή (5 Ιουνίου) ανάμεσα στην αστυνομία και φυλές του Αμαζονίου, που αντιδρούν στις προσπάθειες της κυβέρνησης να προσελκύσει ξένες ενεργειακές και μεταλλευτικές εταιρίες στο τροπικό δάσος. Πρόκειται για την χειρότερη κρίση την οποία καλείται να αντιμετωπίσει ο πρόεδρος Άλαν Γκαρσία. Nooz.gr

## [[7 Ιουνίου]]
* Λίβανος: Υπό δρακόντεια μέτρα ασφαλείας διεξάγονται βουλευτικές εκλογές. Nooz.gr
** Ο αντισυριακός συνασπισμός, που έχει την υποστήριξη των ΗΠΑ και της Σαουδικής Αραβίας, αναδεικνύεται νικητής έναντι της Χεζμπολάχ. Η συμμετοχή ξεπέρασε το 52%. ''Ελεύθερος Τύπος''
* Ευρωεκλογές 2009: Ολοκληρώνονται οι εκλογές για την ανάδειξη μελών του Ευρωπαϊκού Κοινοβουλίου.Οι εγγεγραμμένοι στους εκλογικούς κατάλογους σε όλη την ΕΕ ανέρχονται στους 375 εκατομμύρια ψηφοφόρους. Η συμμετοχή διαμορφώνεται μόλις στο 43,01% των ψηφοφόρων,ενώ ρεκόρ σημειώνει και η αποχή, με 56,99%. Σκάι.
** Οι συντηρητικοί του Ευρωπαϊκού Λαϊκού Κόμματος κερδίζουν 263 έως 276 έδρες στο Ευρωπαϊκό Κοινοβούλιο, έναντι των σοσιαλιστών που καταλαμβάνουν 155 έως 165 έδρες, επί συνόλου 736 εδρών, σύμφωνα με τις πρώτες εκτιμήσεις. Οι Φιλελεύθεροι εξασφαλίζουν με 78 έως 84 έδρες και οι Πράσινοι έχουν 52 έως 56 έδρες.Εξπρές
* Λουξεμβούργο: Ο Χριστιανοδημοκράτης πρωθυπουργός Ζαν-Κλοντ Γιουνκέρ είναι ο νικητής των βουλευτικών εκλογών, σύμφωνα με τα πρώτα αποτελέσματα, με το κόμμα του (CSV) να κερδίζει 26 επί συνόλου 60 εδρών στην εθνοσυνέλευση. Ο Γιουνκέρ είναι ο μακροβιότερος πρωθυπουργός στην ΕΕ, από το 1995. E Taiwan News
* Μεξικό: Σε 41 ανέρχονται τα θύματα από την πυρκαγιά σε βρεφονηπιακό σταθμό. Ελευθεροτυπία
* Δανία: Με ποσοστό άνω του 85%, οι ψηφοφόροι στη Δανία, στις Φερόες και στη Γροιλανδία τάσσονται σε δημοψήφισμα υπέρ της αλλαγής της Πράξης Διαδοχής, ώστε να μην προκρίνονται για τη διαδοχή στον θρόνο της Δανίας μόνο τα αρσενικά παιδιά, αλλά να επικρατεί ισότητα. Berlingske.
* Ζιμπάμπουε: Ο πρόεδρος Ρόμπερτ Μουγκάμπε αναλαμβάνει πρόεδρος της COMESA και ανακοινώνει την τελωνειακή ένωση των 19 χωρών που αποτελούν την COMESA (Κοινή Αγορά Ανατολικής και Νότιας Αφρικής). Καθημερινή
* Σαουδική Αραβία: Υπογράφεται στο Ριάντ από τους υπουργούς Εξωτερικών του Μπαχρέιν, του Κουβέιτ, του Κατάρ και της Σαουδικής Αραβίας συμφωνία με την οποία τίθενται οι βάσεις για τη δημιουργία μιας νομισματικής ένωσης ανάμεσα στις έξι χώρες του Συμβουλίου Συνεργασίας του Κόλπου (GCC-Gulf Cooperation Council) Forbes.
* Γκαμπόν: Ο πρωθυπουργός Ζαν Εγεγκέ Ν'Ντονγκ αρνείται να επιβεβαιώσει την είδηση για τον θάνατο του προέδρου Ομάρ Μπονγκό Οντίμπα, ο οποίος μεταδόθηκε σήμερα από τα γαλλικά ΜΜΕ Reuters

## [[8 Ιουνίου]]
* Γκαμπόν: Ανακοινώνεται από την κυβέρνηση ότι ο επί 41 χρόνια πρόεδρος της χώρας, Ομάρ Μπονγκό,απεβίωσε σήμερα στην Ισπανία από καρδιακή προσβολή. Στην αφρικανική χώρα κηρύσσεται εθνικό πένθος 30 ημερών. Καθημερινή
* Ταϊλάνδη: Από εισβολή αυτονομιστών ανταρτών στο Νότο της χώρας σκοτώνονται τουλάχιστον 10 άνθρωποι σε μουσουλμανικό τέμενος. Ελευθεροτυπία
* ΗΠΑ: Το Ανώτατο Δικαστήριο συμφωνεί να καθυστερήσει την πώληση της Chrysler LLC στην ιταλική αυτοκινητοβιομηχανία Fiat SpA, μετά από σχετικό αίτημα συνταξιοδοτικών ταμείων από την πολιτεία της Ιντιάνα και καταναλωτικών οργανώσεων που αντιτίθενται στη συμφωνία. CNN

## [[9 Ιουνίου]]
* Επιδημία γρίπης των χοίρων 2009: Ο Παγκόσμιος Οργανισμός Υγείας αναφέρει ότι ο κόσμος είναι πολύ πολύ κοντά σε μια πανδημία του ιού της νέας γρίπης Α (Η1Ν1), αφού ο ιός έχει προσβάλει περισσότερα από 26 χιλιάδες άτομα σε 34 χώρες. Νooz.gr
* Λουξεμβούργο: Εντολή για σχηματισμό νέας κυβέρνησης λαμβάνει από τον Μεγάλο Δούκα Ερρίκο ο πρωθυπουργός Ζαν-Κλοντ Γιουνκέρ. Καθημερινή
* Πακιστάν: Από έκρηξη σε πολυτελές ξενοδοχείο στην πόλη Πεσαβάρ σκοτώνονται τουλάχιστον 11 άνθρωποι και τραυματίζονται άλλοι 56. Ελεύθερος Τύπος
* Νότια Αφρική: Σε νέα έκθεση του Ερευνητικού Συμβουλίου Ανθρωπιστικών Επιστημών αναφέρεται ότι έχουν μειωθεί σημαντικά τα κρούσματα από τον ιό του AIDS στη χώρα, ιδίως ανάμεσα στη νεολαία. Τα Νέα
* Ανακαλύφθηκε η μεγαλύτερη μαύρη τρύπα που έχει βρεθεί ποτέ, με μάζα 6,4 δισεκατομμύρια φορές τη μάζα του ήλιου. Η ανακάλυψη έγινε στο κέντρο ενός σχετικά γειτονικού γιγάντιου γαλαξία, του Μ87. Ελευθεροτυπία

## [[10 Ιουνίου]]
* ΗΠΑ:Τουλάχιστον δύο άνθρωποι σκοτώνονται από πυροβολισμούς στο Μουσείο Ολοκαυτώματος στην Ουάσιγκτον D.C με έναν ηλικιωμένο λευκό ρατσιστή ως τον κύριο ύποπτο. (CNN)
* Πτήση 447 της Air France
** Οι γαλλικές αρχές αναφέρουν ότι δύο επιβάτες του αεροσκάφους της εν λόγω πτήσης είχαν δεσμούς με την ισλαμική τρομοκρατία.(Sky News)
** 41 πτώματα έχουν βρεθεί μέχρι στιγμής. (RTÉ)
* Φιλιππίνες: Μαζικές διαδηλώσεις γίνονται σε διάφορα μέρη εναντίον της έγκρισης από την Συντακτική Συνέλευση για την αναθεώρηση του Συντάγματος της ασιατικής χώρας. (''Philippine Daily Inquirer'')
* Παλάου: Η χώρα συμφωνεί να δεχθεί 17 Κινέζους Ουιγούρους από το στρατόπεδο συγκέντρωσης του Γκουαντανάμο. (Bloomberg)
* Γκαμπόν: Ορκίζεται προσωρινή πρόεδρος η Ροζ Φρανσίν Ρογκομπέ έπειτα από το θάνατο του Ομάρ Μπονγκό Οντίμπα. (AFP)
* Ιταλία: Ο ηγέτης της Λιβύης, Μοαμάρ Καντάφι φτάνει στη Ρώμη, στην πρώτη του επίσημη επίσκεψη στην Ιταλία. (BBC)

## [[11 Ιουνίου]]
* Ο Παγκόσμιος Οργανισμός Υγείας κηρύσσει την επιδημία γρίπης των χοίρων του 2009 ως πανδημία, για πρώτη φορά από τη γρίπη του Χονγκ Κονγκ του 1968. (BBC)
* ΗΠΑ: Γίνεται γνωστό ότι ο νεότερος κρατούμενος της φυλακής του Γκουαντάναμο, ο Μοχάμετ ελ Γκαρανί, από το Τσαντ, που είχε συλληφθεί όταν ήταν μόλις 14 ετών, απελευθερώθηκε μετά από επτά χρόνια. Καθημερινή
* Γκαμπόν: Περισσότεροι από 10.000 άνθρωποι υποδέχονται στη χώρα τους τη σορό του προέδρου Ομάρ Μπονγκό, η οποία μεταφέρθηκε αεροπορικώς από την Ισπανία για την κηδεία. (''The Sydney Morning Herald'')

## [[12 Ιουνίου]]
* ΗΠΑ: Ολοκληρώνεται η μετάβαση των τηλεοπτικών σταθμών από την αναλογική στην ψηφιακή τηλεόραση. (''The Washington Times'')
* Βόρεια Κορέα: Το Συμβούλιο Ασφαλείας των Ηνωμένων Εθνών αποφασίζει ομόφωνα την επιβολή κυρώσεων εναντίον της χώρας, έπειτα από τις πρόσφατες πυρηνικές και πυραυλικές δοκιμές. (UN) (BBC)
* Πακιστάν: Σε βομβιστική επίθεση σε ισλαμικό θρησκευτικό σχολείο στη Λαχόρη, σκοτώνεται ο κληρικός Σαρφράζ Ναϊμί, που ήταν εναντίον των Ταλιμπάν.(Al Jazeera)
* Ιράν: Διεξάγονται προεδρικές εκλογές. (AFP μέσω Yahoo)
* Νίγηρας:Το Ανώτατο Δικαστήριο ακυρώνει προεδρικό διάταγμα για τη διεξαγωγή δημοψηφίσματος, με σκοπό την παράταση της θητείας του προέδρου Μαμαντού Ταντζά. Καθημερινή

## [[13 Ιουνίου]]
* Βόρεια Κορέα: Η χώρα απειλεί με τον εμπλουτισμό ουρανίου μετά το ψήφισμα του ΟΗΕ, βάσει του οποίου επιβάλλονται κυρώσεις. (Al Jazeera)
* Ιράν: Πρόεδρος της χώρας επανεκλέγεται ο Μαχμούτ Αχμεντινετζάντ, παρά την απαίτηση από τον ηγέτη της αντιπολίτευσης, Μιρ-Χοσεΐν Μουσαβί, να καταμετρηθούν ξανά οι ψήφοι από τις χθεσινές εκλογές. (BBC News)
* Αναβάλλεται εξαιτίας διαρροής η εκτόξευση του διαστημικού λεωφορείου *Endeavour*. (NASA) 
* Πακιστάν: Πολεμικά αεροσκάφη του Πακιστάν πλήττουν το προπύργιο του ηγέτη των Ταλιμπάν, Μπαϊτουλάχ Μεχσούντ στο νότιο Ουαζιριστάν. (Reuters) 

## [[14 Ιουνίου]]
* Ηνωμένο Βασίλειο: Ανακοινώνεται ο πρώτος θάνατος στη Βρετανία και στην Ευρώπη από επιπλοκές της γρίπης Α. Nooz.gr
* Ιράν: Γύρω στα 170 άτομα συλλαμβάνονται αναφορικά με τις μαζικές διαμαρτυρίες μετά τις προεδρικές εκλογές και τα επεισόδια στην Τεχεράνη. Η αντιπολίτευση κάνει λόγο για νοθεία υπέρ του σημερινού προέδρου. (RTÉ)
* Λευκορωσία: Ο πρόεδρος Αλεξάντερ Λουκασένκο αρνείται να παραστεί στη σύνοδο κορυφής του Οργανισμού Συνθήκη για την Συλλογική Ασφάλεια, στη Μόσχα, έπειτα από την ρωσική απαγόρευση στις εισαγωγές γαλακτοκομικών από τη Λευκορωσία. (Reuters)
* Ισραήλ: Στη διάρκεια ομιλίας του, ο πρωθυπουργός Μπενιαμίν Νετανιάχου τάσσεται για πρώτη φορά υπέρ της ίδρυσης ενός αποστρατικοποιημένου παλαιστινιακού κράτους. Τα Νέα

## [[15 Ιουνίου]]
* Μολδαβία: Διαλύεται το κοινοβούλιο και προκηρύσσονται πρόωρες εκλογές για τις 29 Ιουλίου μετά την αποτυχία να εκλεγεί νέος πρόεδρος. Καθημερινή
* Ιράν: Έρευνα για τους ισχυρισμούς της αντιπολίτευσης περί νοθείας στις πρόσφατες προεδρικές εκλογές διατάσσει ο ανώτατος άρχοντας, Αγιατολάχ Αλί Χαμενεΐ. (AFP μέσω News Limited)
** Παρά την κυβερνητική απαγόρευση στις διαδηλώσεις, χιλιάδες άτομα διαδηλώνουν στην Τεχεράνη σε ένδειξη υποστήριξης του αρχηγού της αντιπολίτευσης, Μιρ Χοσεΐν Μουσαβί.(Al Jazeera)
** Τουλάχιστον 1 άτομο σκοτώνεται και πολλά τραυματίζονται στη διάρκεια συγκρούσεων ανάμεσα στην αστυνομία και στους διαδηλωτές, σε πορεία στην Τεχεράνη. (Sky News)
* Νέα Καληδονία: Ο Πιερ Νγκαϊονί εκλέγεται αντιπρόεδρος της χώρας. (RNZI)

## [[16 Ιουνίου]]
* Ιράν
** Τουλάχιστον 7 άτομα σκοτώνονται ενώ διεξάγεται πορεία διαμαρτυρίας στην Τεχεράνη. (Xinhua)
** Έπειτα από το θάνατο 7 ανθρώπων απαγορεύεται η κάλυψη των διαδηλώσεων από τα ξένα μέσα ενημέρωσης. (RTÉ)
** Συλλαμβάνονται δύο μεταρρυθμιστές πολιτικοί.(Press TV) 
* Γκαμπόν: Κηδεύεται στη Λιμπρεβίλ, παρουσία εκπροσώπων από 40 χώρες, με τιμές αρχηγού κράτους ο ηγέτης της αφρικανικής χώρας, Ομάρ Μπονγκό. (Reuters) 
* ΗΠΑ: Η Ρωσία ασκεί βέτο σε σχέδιο του ΟΗΕ για επέκταση της αποστολής των Ηνωμένων Εθνών στη Γεωργία.(''The Guardian'') (UN)
* Ρωσία: Διεξάγεται στο Εκατερίνενμπουργκ η ιδρυτική σύνοδος κορυφής της BRIC που είναι μια άτυπη ένωση κατά της αμερικανικής παντοκρατορίας, αποτελούμενη από τη Βραζιλία, τη Ρωσία, την Ινδία και την Κίνα. Ριζοσπάστης

## [[17 Ιουνίου]]
* Μετεκλογικές ταραχές στο Ιράν (2009):
** Τουλάχιστον 20 άνθρωποι σκοτώθηκαν στη διάρκεια των διαδηλώσεων έπειτα από τη διεξαγωγή των προεδρικών εκλογών. Ο ηγέτης της αντιπολίτευσης, Μιρ Χουσεΐν Μουζαβί, ζητά την κήρυξη μιας ημέρας εθνικού πένθους. (Reuters)
* Σομαλία: Δεκαεπτά άτομα, μεταξύ των οποίων και ο αρχηγός της αστυνομίας του Μογκαντίσου, σκοτώνονται σε συγκρούσεις των κυβερνητικών στρατιωτών με την αλ-Σαμπαάμπ.(AP)
* Περού: Έτοιμη να ανακαλέσει τον αμφιλεγόμενο νόμο για τη γη είναι η κυβέρνηση. Ο νόμος είχε προκαλέσει τις συγκρούσεις μεταξύ ιθαγενών και των δυνάμεων ασφαλείας, με απολογισμό τουλάχιστον 34 νεκρούς στον Αμαζόνιο. (BBC)

## [[18 Ιουνίου]]
* Μετεκλογικές ταραχές στο Ιράν (2009): Η Τεχεράνη κατηγορεί τις ΗΠΑ για παρέμβαση στα εσωτερικά της. Το υπουργείο Εσωτερικών ανακοίνωσε την έναρξη έρευνας για τα επεισόδια στο Πανεπιστήμιο της Τεχεράνης την περασμένη Κυριακή, όπου, σύμφωνα με μαρτυρίες, σκοτώθηκαν τουλάχιστον τέσσερις φοιτητές. Ημερησία
* Σομαλία: Η ισλαμιστική οργάνωση Αλ Σαμπαάμπ, που σχετίζεται με την Αλ Κάιντα, αναλαμβάνει την ευθύνη για την βομβιστική επίθεση αυτοκτονίας πόλη Μπελεντουέινε, κατά την οποία σκοτώθηκε ο υπουργός εσωτερικής ασφάλειας, Ομάρ Χάσι Άντεν και γύρω στα 10 ακόμη άτομα. Ι Kypros
* ΗΠΑ: Εγκρίνεται από τη Γερουσία ψήφισμα, με το οποίο το σώμα ζητά συγνώμη για τη δουλεία και τις φυλετικές διακρίσεις σε βάρος Αφροαμερικανών. Τα Νέα

## [[19 Ιουνίου]]
* Ιρλανδία: Για τον Οκτώβριο ορίζεται το δεύτερο δημοψήφισμα για τη συνθήκη της Λισαβόνας. Σε σύνοδο κορυφής, οι ηγέτες της ΕΕ έδωσαν διαβεβαιώσεις πως δε θα θιγούν θέματα όπως το φορολογικό σύστημα της Ιρλανδίας και η πολιτική της στρατιωτικής ουδετερότητας που εκείνη ακολουθεί. Capital.gr
* Ισπανία: Σκοτώνεται αστυνομικός από έκρηξη παγιδευμένου αυτοκινήτου κοντά στο Μπιλμπάο, στα βόρεια της χώρας, σε επίθεση που αποδίδεται από την κυβέρνηση στην αυτονομιστική οργάνωση ΕΤΑ. Πρώτο Θέμα
* Μετεκλογικές ταραχές στο Ιράν (2009): Μήνυμα προς το έθνος απευθύνει ο ανώτατος θρησκευτικός ηγέτης, Αγιατολάχ Αλί Χαμενεΐ, καλώντας τους Ιρανούς να ενωθούν πίσω από τον πρόεδρο (και νικητή των εκλογών), Μαχμούτ Αχμεντινετζάντ. Ελεύθερος Τύπος
* ΗΠΑ: Συλλαμβάνεται ο πολυεκατομμυριούχος Άλεν Στάνφορντ, ο οποίος κατηγορείται για σωρεία υποθέσεων διαφθοράς και ξεπλύματος βρόμικου χρήματος.Daily Mail
* Ο Βρετανός Χένρι Όλιγχαμ γίνεται, σε ηλικία 113 ετών, ο γηραιότερος άνδρας στον κόσμο, μετά το θάνατο του Ιάπωνα Τομότζι Τανάμπε.Sigma Live
## [[20 Ιουνίου]]
* Ελλάδα: Εγκαινιάζεται παρουσία υψηλών προσκεκλημένων το νέο Μουσείο της Ακρόπολης. Νοοz.gr
** Τα λαμπρά εγκαίνια αναβιώνουν το αίτημα για επιστροφή των Μαρμάρων του Παρθενώνα από το Βρετανικό Μουσείο. Associated Press
* Ρωσική Ομοσπονδία: Ο Ρώσος Πρόεδρος Ντμίτρι Μεντβέντεφ δήλωσε σε συνέντευξη Τύπου στην Ολλανδία, ότι "η Ρωσία είναι έτοιμη να μειώσει τον αριθμό μεταφορέων των πυρηνικών κεφαλών πολλαπλάσιες φορές σε σχέση με το ποσό που αναφέρεται στην συνθήκη START-1." Pravda
* Μετεκλογικές ταραχές στο Ιράν (2009)
** Διαδηλωτές συγκρούονται με αστυνομικές δυνάμεις στην Τεχεράνη. (''The Times'')  (Al Jazeera)
** Αναφέρεται επίθεση αυτοκτονίας στο μαυσωλείο του Αγιατολάχ Χομεϊνί.(CTV)  (Reuters) (Press TV) 
** Το Συμβούλιο των Φρουρών ανακοινώνει ότι θα επανακαταμετρήσει τυχαία το 10% των καλπών. (''China Daily'') (Sify)
* Ιράκ: Σε μια ακόμη βομβιστική επίθεση αυτοκτονίας, στο Κιρκούκ, σκοτώνονται 67 άνθρωποι. (RTÉ)
* Βενεζουέλα: Συλλαμβάνεται ο Σαλβατόρε Μικέλι, ένας από τους αρχηγούς της σικελικής Μαφίας, ο οποίος καταζητούνταν από το 2001 και για υποθέσεις ναρκωτικών. Ελευθεροτυπία

## [[21 Ιουνίου]]
* Σομαλία: Κατάσταση εκτάκτου ανάγκης κηρύσσεται στη χώρα, καθώς κλιμακώνονται οι συγκρούσεις στην πρωτεύουσα Μογκαντίσου. (Reuters)
* Μετεκλογικές ταραχές στο Ιράν (2009): Ανακοινώνεται από την αστυνομία ότι τουλάχιστον 10 άτομα σκοτώθηκαν και εκατοντάδες τραυματίστηκαν στις χθεσινές διαδηλώσεις. Επίσης, ανακοινώνεται η σύλληψη περισσότερων των 450 διαδηλωτών στην Τεχεράνη. Νοοz.gr
** Ο πρόεδρος Μαχμούτ Αχμεντινετζάντ ευχαριστεί τον ανώτατο θρησκευτικό ηγέτη Αγιατολάχ Αλί Χαμενεΐ για την επικύρωση της εκλογής του. Εξπρές
* Γροιλανδία: Η χώρα αποκτά καθεστώς αυτοδιάθεσης, έπειτα από τη διεξαγωγή δημοψηφίσματος τον περασμένο Νοέμβριο.Τα Νέα
* Ιταλία: Φονικές καταιγίδες πλήττουν τη χώρα, με απολογισμό 4 νεκρούς και 2 αγνοουμένους.Καθημερινή

## [[22 Ιουνίου]]
* Ρωσία: Τραυματίζεται σοβαρά σε εναντίον του επίθεση ο πρόεδρος της Ινγκουσετίας, Γιουνούς-Μπεκ Γεβκούροφ. Η Μόσχα χαρακτήρισε την επίθεση "τρομοκρατική ενέργεια". Εξπρές
* Αυστραλία: Τρόπους για την επέκταση των διευθύνσεων στο Διαδίκτυο αναζητεί σημαντική διάσκεψη, που είναι σε εξέλιξη στο Σίδνεϊ. (ABC)
* Πτήση 447 της Air France: Βραζιλιάνοι αξιωματούχοι ταυτοποιούν τις πρώτες 11 από τις 50 σορούς που ανασύρθηκαν από τη θάλασσα μετά το αεροπορικό δυστύχημα.AFP μέσω Google
* Πορτογαλία: Αρχίζει η σύνοδος αξιωματούχων στη Μαδέιρα με σκοπό να συμφωνήσουν για το κυνήγι της φάλαινας, με την Ιαπωνία και την Ισλανδία να εμμένουν στο δικαίωμά τους να κυνηγούν. (Al Jazeera)
* ΗΠΑ: Στο χειρότερο δυστύχημα στην 33χρονη ιστορία του Μετρό της Ουάσιγκτον, τουλάχιστον 9 άτομα σκοτώνονται και 70 τραυματίζονται από σύγκρουση συρμού του μετρό με σταθμευμένη αμαξοστοιχία. (NBC Washington) (WTOP)

## [[23 Ιουνίου]]
* Μετεκλογικές ταραχές στο Ιράν (2009):
** Το Συμβούλιο των Φρουρών απορρίπτει την νέα διεξαγωγή των προεδρικών εκλογών αναφέροντας ότι δεν υπήρχαν ίχνη από εκλογική νοθεία στις εκλογές της 12ης Ιουνίου.(Al Jazeera)
* Το Λονδίνο απελαύνει δύο Ιρανούς διπλωμάτες, έπειτα από παρόμοια απόφαση της Τεχεράνης να διώξει δύο Βρετανούς διπλωμάτες. (BBC)
* Ηνωμένο Βασίλειο: Ο νέος πρόεδρος της Βουλής των Κοινοτήτων, Τζον Μπέρκοου, εγκαταλείπει την παραδοσιακή ενδυμασία για τους δικαστές, η οποία είχε εφαρμοστεί από τον προκάτοχό του, Μάικλ Μάρτιν.(''The Times'')
* Ουκρανία: Για τις 17 Ιανουαρίου του 2010 ορίζονται οι επόμενες προεδρικές εκλογές, οι οποίες θεωρούνται κρίσιμες για το μέλλον της χώρας. (RTÉ) (''The Moscow Times'')
* Αντίγκουα και Μπαρμπούντα: Αποπέμπεται από την κυβέρνηση ο ανώτατος οικονομικός υπεύθυνος, Λερόι Κινγκ, έπειτα από καταγγελίες για συνεργασία του με τον υπόδικο πολυεκατομμυριούχο Άλεν Στάνφορντ. (RTÉ) (''The New York Times'')

## [[24 Ιουνίου]]
* Ιράν: Ο ανώτατος θρησκευτικός ηγέτης, Αλί Χαμενεΐ, ανακηρύσσει νόμιμο το αποτέλεσμα των πρόσφατων προεδρικών εκλογών. (RTÉ)
** Στην Τεχεράνη ξεσπούν και νέα βίαια επεισόδια. (CNN) (''The New York Times'')
* Πακιστάν: Τουλάχιστον 43 άτομα σκοτώθηκαν σε επίθεση αμερικανικού αεροσκάφους στο νότιο Γουαζιριστάν. (BBC) (France 24)
* ΗΠΑ: Οι ΗΠΑ πρόκειται να στείλουν πρεσβευτή στη Δαμασκό, έπειτα από απουσία τεσσάρων ετών. (Al-Arabiya)
* Τόγκο: Η χώρα γίνεται η 94η στον κόσμο που καταργεί τη θανατική ποινή. Republique Togolaise

## [[25 Ιουνίου]]
* Παγκόσμια θλίψη προκαλεί η είδηση του θανάτου του Μάικλ Τζάκσον, του επονομαζόμενου και "βασιλιά της ποπ", και έναν από τους πιο πετυχημένους τραγουδιςτες. Πέθανε έπειτα από καρδιακό επεισόδιο, στο Λος Άντζελες. (''The Los Angeles Times'') (EOnline)
* Κιργιζία: Το κοινοβούλιο εγκρίνει την απόφαση με βάση την οποία παραμένει η αμερικανική βάση στη Μανάς. Εξπρές
* Βοσνία-Ερζεγοβίνη: Το κοινοβούλιο της Κροατο-Μουσουλμανικής Ομοσπονδίας της Βοσνίας εγκρίνει το διορισμό του Μουστάφα Μουγεζίνοβιτς στην πρωθυπουργία της οντότητας αυτής, ένα μήνα μετά την παραίτηση του προκατόχου του Νέγιαντ Μπράνκοβιτς. Καθημερινή

## [[26 Ιουνίου]]
* Ιταλία: Οι αξιωματούχοι των χωρών της G8 καταδικάζουν την μετεκλογική βία στο Ιράν. Ασοσιέιτεντ Πρες
* Ονδούρα: Ο πρόεδρος Μανουέλ Σελάγια αρνείται να συμμορφωθεί με τη δικαστική διαταγή που απαιτεί την αποκατάσταση του αρχηγού των ενόπλων δυνάμεων. Την προηγούμενη ημέρα ο πρόεδρος απέλυσε τον αρχηγό εξαιτίας διένεξης αναφορικά με μελλοντικό δημοψήφισμα. (BBC)
* Τσεχία: Σε 12 ανέρχεται ο αριθμός των νεκρών από τις πλημμύρες που έπληξαν τη χώρα. Ria Novosti
* Γαλλία: Τη διεξαγωγή δημοψηφίσματος για μεγαλύτερη αυτονομία στη Μαρτινίκα ζητά ο πρόεδρος της Γαλλικής Δημοκρατίας, Νικολά Σαρκοζί. France 24

## [[27 Ιουνίου]]
* Βραζιλία: Η χώρα ανακοινώνει ότι ολοκληρώθηκαν οι έρευνες για την ανεύρεση πτωμάτων από την τραγωδία με το αεροσκάφος της Air France. (Associated Press) (''The Times of India'')
* Λίβανος: Διορίζεται πρωθυπουργός ο Σαάντ αλ-Χαρίρι. (Reuters)
* Ρωσία: Η Μόσχα και το ΝΑΤΟ συμφωνούν στην αποκατάσταση των στρατιωτικών δεσμών έπειτα από μία περίοδο δέκα μηνών. (Al Jazeera)
* Αφγανιστάν: Ο πρόεδρος Χαμίντ Καρζάι καλεί τους Ταλιμπάν να λάβουν μέρος στις προεδρικές εκλογές που αναμένονται τον Αύγουστο.(Xinhua) (''New York Times'')

## [[28 Ιουνίου]]
* Ονδούρα: Συλλαμβάνεται από το στρατό ο πρόεδρος Μανουέλ Σελάγια με αφορμή τη διεξαγωγή δημοψηφίσματος που ο ίδιος προωθούσε προκειμένου να εκτιμηθεί κατά πόσο οι πολίτες του αμερικανικού κράτους επιθυμούν να αρθούν οι περιορισμοί στο Σύνταγμα που αφορούν την παράταση της προεδρικής θητείας. Η ΕΕ καταδικάζει το πραξικόπημα. Ελευθεροτυπία.
* Γουινέα-Μπισσάου: Στις κάλπες για την εκλογή νέου προέδρου στη θέση του δολοφονηθέντος Νίνο Βιέιρα προσέρχονται οι κάτοικοι της χώρας. Reuters
* Αλβανία: Διεξάγονται βουλευτικές εκλογές υπό την εποπτεία περίπου 500 διεθνών και 3.000 τοπικών παρατηρητών. Washington Post
* Αργεντινή: Διεξάγονται βουλευτικές εκλογές.(France 24)
* Το περονικό κόμμα της προέδρου Κριστίνα Φερνάντες υφίσταται ήττα. Η πρόεδρος θα αναγκαστεί να κυβερνά χωρίς κοινοβουλευτική πλειοψηφία, ενώ ο σύζυγός της Νέστορ Κίρσνερ, ο οποίος επίσης ηττήθηκε στις εκλογές, με μικρή διαφορά, παραιτήθηκε από την ηγεσία του Περονικού Κόμματος (PJ).in.gr

## [[29 Ιουνίου]]
* ΗΠΑ: Σε φυλάκιση 150 ετών καταδικάζεται ο Μπέρναρντ Μάντοφ, για τη μεγαλύτερη επενδυτική απάτη στην ιστορία. Κέρδος
* Πραξικόπημα της Ονδούρας (2009): Υποστηρικτές του ανατραπέντος προέδρου Μανουέλ Σελάγια στήνουν οδοφράγματα στην πρωτεύουσα Τεγουσιγάλπα και ακούγονται πυροβολισμοί κοντά στο προεδρικό μέγαρο. Επιβάλλεται 48ωρη απαγόρευση κυκλοφορίας από τον νέο πρόεδρο, Ρομπέρτο Μικελέτι. Τα Νέα
* Ιράν: Η ανακαταμέτρηση των ψήφων από τις εκλογές της 12ης Ιουνίου δεν παρουσιάζει αποκλίσεις σε σύγκριση με την πρώτη καταμέτρηση, αναφέρει το συμβούλιο των φρουρών. Καθημερινή
* Κοσσυφοπέδιο: Η χώρα γίνεται μέλος της Παγκόσμιας Τράπεζας. Εξπρές

## [[30 Ιουνίου]]
* Ιταλία: Από εκτροχιασμό τρένου και την συνακόλουθη έκρηξη βυτιοφόρων βαγονιών, φορτωμένων με υγραέριο στην πόλη Βιαρέτζο, στα βορειοδυτικά της χώρας, σκοτώνονται τουλάχιστον 15 άτομα και άλλα 40 τραυματίζονται. Alpha TV
* ΗΠΑ: Με δικαστική απόφαση, την έδρα στη Γερουσία, η οποία ήταν υπό αμφισβήτηση, κερδίζει ο Δημοκρατικός Αλ Φράνκεν. Έτσι, το Δημοκρατικό Κόμμα έχει πλέον 60 έδρες.Καθημερινή
* Κομόρες: Η Πτήση 626 της Yemenia, ένα Airbus A310 με 153 επιβαίνοντες, που είχε προορισμό το Μορονί, συντρίβεται στον Ινδικό Ωκεανό. Το αεροσκάφος είχε ξεκινήσει από την Σανά της Υεμένης και ανασύρθηκε ένας επιβάτης ζωντανός (ένα παιδί 5 ετών). (CNN) 
* Γερμανία: Το Ομοσπονδιακό Συνταγματικό Δικαστήριο εγκρίνει τη συνθήκη της Λισαβόνας, ωστόσο διακόπτει την διαδικασία επικύρωσής της. (''Wall Street Journal'')
* Ιράκ: Τον πλήρη έλεγχο της Βαγδάτης και άλλων πόλεων παραλαμβάνει από τους Αμερικανούς η αραβική χώρα, γεγονός που εορτάζεται με πανηγυρισμούς. Αssociated Press μέσω Yahoo
* Αλβανία: Με καταμετρημένα τα δύο τρίτα των ψήφων από τις βουλευτικές εκλογές που διεξήχθησαν προχθές, ο δεξιός συνασπισμός του πρωθυπουργού Σαλί Μπερίσα προηγείται σε αριθμό εδρών (με πέντε περισσότερες έδρες από την αντιπολίτευση), αλλά συγκεντρώνει ελαφρώς μικρότερο ποσοστό από το συνασπισμό των Σοσιαλιστών υπό τον Έντι Ράμα (40,90% έναντι 39,97%). Reuters 
* Διαθέσιμος στο Διαδίκτυο για δωρεάν κατέβασμα είναι από σήμερα ο ακριβέστερος ψηφιακός τοπογραφικός χάρτης στον κόσμο. Ο Παγκόσμιος Ψηφιακός Υψομετρικός Χάρτης παρέχει τα ακριβέστερα μέχρι σήμερα τοπογραφικά δεδομένα για το 99% της επιφάνειας της Γης. in.gr
* Καμερούν: Αποπέμπεται από τον πρόεδρο Πολ Μπιγιά ο πρωθυπουργός της χώρας, Εφρέμ Ινονί. Νέος πρωθυπουργός διορίζεται ο Φιλεμόν Γιανγκ.Associated Press μέσω Google

Γεγονοτα 06